
Kampvert instruks barnefotballen
I forbindelse med gjennomføring av hjemmekamper har Romsås IL fotball ett ansvar som kamparrangør. Dette gjelder i alle årsklasser, men graden av nødvendighet øker med alderen på lagene som spiller.
For barnelag og tidlig ungdom, vil det være tilstrekkelig med at foreldre rundt laget tar på seg en aktiv rolle som kampverter.
For eldre ungdom vil behovet øke og for senior fotball – og da spesielt for A-lagets kamper, må man ha voksne som stiller som kampverter.

Kampvert skal: 
· Bruke gul kampvert vest 
· Være tydelig synlig 
· Representere klubben og fair-play 
Før kampen
· Kampvertene samles for gjennomgang av oppgaver, ansvarsdeling og gjennomgang av instruks. 
· Ønske begge lag, publikum og dommer velkommen 
· Oppfordre til positiv støtte og god oppførsel 
· Sørge for at garderober, bane og mål er i orden.
· Sørge for at tilskuere står på motsatt side av lagene. På Bjøråsen skal tilskuere stå bak gjerdet mot skolen og ikke på kortsiden. 
· Delta på fair play-møte sammen med dommer og trenere. 	
· Bistå i å organisere Fair play-hilsen før kampstart.
· Vite hvor hjertestarter er og ha telefon tilgjengelig for å ringe 113.

Under kampen
· Følge med på stemning blant publikum.
· Minne om fair-play ved behov. 
· Bevege seg rundt, snakke med tilskuere og observere, være i forkant av uønskede hendelser.
· Støtte dommeren og påse at reaksjoner mot dommer er innen rimelighetens grenser.
· Prate med dommer i pausen.
· Oppfordre til gode og positive tilrop fra foreldre, og ta kontakt hvis det går over streken.
· Påse at alle tilskuere oppholder seg på motsatt side.
· Dersom tilskuere nekter å følge henvisninger og situasjonen er vanskelig å håndtere, skal politiet kontaktes for bistand, 02800 for ikke kritisk – evt 112 ved alvorlige hendelser.

Etter kampen
· Takke spillere og dommere for kampen 
· Beskytte dommere etter kampslutt – spillere og tilskuere kan være «høyt oppe». Bidra til å roe ned og forhindre uønskede hendelser.
· Bistå i å organisere Fair play-hilsen
· Rydde rundt banen etter kampslutt
· Bidra til at dommere og bortelag forlater området på en trygg måte.

Kort oppsummert – Kampvertens rolle er sammen med dommer og lagledelse, bistå til en smidig kampgjennomføring og virke forebyggende.

